ভেঙে পড়ল বর্ধমানের ঐতিহাসিক লক্ষ্মী নারায়ণ জিউ মন্দির

বর্ধমান: ভেঙে পড়ল বর্ধমানের ঐতিহাসিক লক্ষ্মী নারায়ণ জিউ মন্দির (Laxmi Narayan Jiu Temple)। বুধবার সকাল ৮টা নাগাদ আচমকা হুরমুরিয়ে ভেঙে পড়ে রাজবাড়ি প্রাঙ্গণের ১৭৭ বছরের পুরনো নাট মন্দিরটি। স্থানীয়দের অভিযোগ, যথাযথ রক্ষণাবেক্ষণের অভাবেই (Maintainence) ভেঙে পড়েছে মন্দিরটি। মন্দির ভেঙে পড়ায় ক্ষোভে ফুঁসছেন স্থানীয় বাসিন্দারা।

সূত্রের খবর, ​১৮৫১ সালে মহারাজা মহাতাপ চাঁদ এই নাটমন্দির বা জিউ মন্দিরটি স্থাপন করেছিলেন। তখন থেকে রাজাদের কুলদেবতা লক্ষীনারায়ণ জিউ এই মন্দিরে পুজিত হন। মন্দিরটি বর্ধমান রাজবাড়ি প্রাঙ্গণের লক্ষ্মীনারায়ণ মন্দিরের পাশেই অবস্থিত। এই স্থানে লক্ষ্মী-নারায়ণ মন্দির, শনি মন্দির, শিব মন্দির, একটি স্কুল এবং একটি লাইব্রেরিও রয়েছে। লক্ষ্মীনারায়ণ জিউ মন্দিরের নাট মন্দিরের একাংশ ভেঙে যাওয়ায় মন খারাপ বর্ধমানের বাসিন্দাদের।

আরও পড়ুন: শুরু হচ্ছে জিএসটি কাউন্সিল বৈঠক, কী বিষয় নিয়ে আলোচনা হওয়ার সম্ভাবনা?

স্থানীয়রা জানিয়েছেন, ঐতিহ্যবাহী স্থান হওয়া সত্ত্বেও যথাযথ রক্ষণাবেক্ষণের অভাবে এমন একটি ঐতিহ্যবাহী স্থাপনার এই পরিণতি হল। এটি হেরিটেজ সাইট হওয়া সত্ত্বেও এর এমন দুরবস্থা হওয়ায় স্বাভাবিকভাবেই ইতিহাসের প্রতি ভালোবাসা থেকে মানুষজন ক্ষোভ প্রকাশ করছেন।

দেখুন অন্য খবর